CELEX: 62006TA0303
Language: el
Date: 2010-04-27 00:00:00
Title: Συνεκδικασθείσες υποθέσεις T-303/06 και Τ-337/06: Απόφαση του Γενικού Δικαστηρίου της 27ης Απριλίου 2010 — UniCredito Italiano κατά ΓΕΕΑ — Union Investment Privatfonds (UNIWEB) [Κοινοτικό σήμα — Διαδικασία ανακοπής — Αίτηση καταχωρίσεως των λεκτικών κοινοτικών σημάτων UNIWEB και UniCredit Wealth Management — Προγενέστερα λεκτικά εθνικά σήματα UNIFONDS και UNIRAK και προγενέστερο εθνικό εικονιστικό σήμα UNIZINS — Σχετικός λόγος απαραδέκτου — Κίνδυνος συγχύσεως — Άρθρο 8, παράγραφος 1, στοιχείο β’, του κανονισμού (ΕΚ) 40/94 (νυν άρθρο 8, παράγραφος 1, στοιχείο β’, του κανονισμού (ΕΚ) 207/2009)]

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/38
            
         
      Απόφαση του Γενικού Δικαστηρίου της 27ης Απριλίου 2010 — UniCredito Italiano κατά ΓΕΕΑ — Union Investment Privatfonds (UNIWEB)
      (Συνεκδικασθείσες υποθέσεις T-303/06 και Τ-337/06) (1)
      
      (Κοινοτικό σήμα - Διαδικασία ανακοπής - Αίτηση καταχωρίσεως των λεκτικών κοινοτικών σημάτων UNIWEB και UniCredit Wealth Management - Προγενέστερα λεκτικά εθνικά σήματα UNIFONDS και UNIRAK και προγενέστερο εθνικό εικονιστικό σήμα UNIZINS - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β’, του κανονισμού (ΕΚ) 40/94 (νυν άρθρο 8, παράγραφος 1, στοιχείο β’, του κανονισμού (ΕΚ) 207/2009))
      (2010/C 161/57)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: UniCredito Italiano SpA (Γένοβα, Ιταλία) (εκπρόσωποι: G. Floridia, R. Floridia και F. Polettini, δικηγόροι)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωπος: P. Bullock)
      
         Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Union Investment Privatfonds GmbH (Φρανκφούρτη επί του Μάιν, Γερμανία) (εκπρόσωπος: J. Zindel, δικηγόρος)
      
         Αντικείμενο
      
      Προσφυγές κατά δύο αποφάσεων του δευτέρου τμήματος προσφυγών του ΓΕΕΑ της 5ης Σεπτεμβρίου 2006 (συνεκδικασθείσες υποθέσεις R 196/2005-2 και R 211/2005-2) και της 25ης Σεπτεμβρίου 2006 (συνεκδικασθείσες υποθέσεις R 456/2005-2 και R 502/2005-2), σχετικά με διαδικασίες ανακοπής μεταξύ της Union Investment Privatfonds GmbH και της UniCredito Italiano SpA
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Οι υποθέσεις T-303/06 και Τ-337/06 ενώνονται προς έκδοση κοινής αποφάσεως
               
            
                  2)
               
               
                  Ακυρώνει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), της 5ης Σεπτεμβρίου 2006 (συνεκδικασθείσες υποθέσεις R 196/2005-2 και R 211/2005-2), καθόσον απορρίπτει την προσφυγή της UniCredito Italiano SpA στην υπόθεση R 211/2005-2 και να δεχθεί τις ανακοπές στην καταχώριση του αιτουμένου σήματος UNIWEB, όσον αφορά τις «τραπεζικές υποθέσεις, χρηματοπιστωτικές υποθέσεις, νομισματικές υποθέσεις, ασφάλειες, πληροφορίες και παροχή συμβουλών σε οικονομικά και ασφαλιστικά θέματα, υπηρεσίες πιστωτικών και χρεωστικών καρτών, τραπεζικές και χρηματοπιστωτικές υπηρεσίες μέσω του Διαδικτύου», που εμπίπτουν στην κλάση 36.
               
            
                  3)
               
               
                  Ακυρώνει την απόφαση του δευτέρου τμήματος προσφυγών του ΓΕΕΑ, της 25ης Σεπτεμβρίου 2006 (συνεκδικασθείσες υποθέσεις R 456/2005-2 και R 502/2005-2) καθόσον απορρίπτει την προσφυγή της UniCredito Italiano SpA στην υπόθεση R 456/2005-2 και να δεχθεί τις ανακοπές στην καταχώριση του αιτουμένου σήματος UniCredit Wealth Managementο όσον αφορά τις «τραπεζικές υποθέσεις, χρηματοπιστωτικές υποθέσεις, νομισματικές υποθέσεις, ασφάλειες και παροχή πληροφοριών επί χρηματοπιστωτικών υποθέσεων», που εμπίπτουν στην κλάση 36.
               
            
                  4)
               
               
                  Απορρίπτει τις αιτήσεις της Union Investment Privatfonds GmbH.
               
            
                  5)
               
               
                  Κάθε διάδικος φέρει τα δικαστικά του έξοδα.
               
            
         (1)  EE C 326 της 30.12.2006.